***Споделени бележки с въпроси и отговори от уебинара***

***"Комуникация и колаборация с онлайн студентите в Мудъл", 23.03.2020 г.***

Въпрос: На екрана под мястото където виждам лицето на Любка Алексиева виждам изписано името й – автоматична настройка ли е?

Отговор: Да

Въпрос: В „Разширените настройки“ - за какво служи фукцията **"Забодена"** - над опцията за незабавно изпращане

Отговор: Темата се появява най-отгоре във форума

Въпрос: Максималният брой файлове се отнася за всеки студент поотделно, а не за всички участници в курса общо, нали?

Отговор: Да, отнася се до максималния брой файлове, който може да прикачи всеки студент.

Въпрос: При мен е на 10 бална система заданието, а не оценка от ... до 6?

Отговор: Скалата за оценява определя какво виждате.

Проблем: В създадения курс се опитвам да изтрия излишните седмици (януари и февруари), но се изтрива винаги само последната седмица - 1-7 юни.

Отговор: Не е проблем, а логично решение. Всеки курс има начална дата и след като тя е фиксирана, естествено се изтриват последните седмици. За цялостната организация на курс най-добре да направим отделен уебинар.

Въпрос: Напомняне за оценка – може ли да го изведем да се визуализира на календар?

Отговор: Да, визуализира се.

Въпрос: Когато лекцията се записва - какво точно се записва: аудиото, чатът или идвете? Ще бъде ли записът на разположение на студентите в Мудъл на съответната лекция?

Отговор: Записват се и двете. Ще бъде на разположение на студентите, ще го коментираме и във връзка с днешния запис.

Въпрос: А студентите получават ли някакво автоматично известие, че им изтича срокът за предаване на заданието?

Отговор: Виждат го като дата (краен срок) в календара. Няма автоматично известяване (в настройката на elearn.uni-sofia.bg).

Въпрос: **„Опция отворени опити“** какво представлява?

Отговор: Колко пъти студентът може да качи файл(ове), в случай, че е дадена възможност за многократно качване преди предаване.

Въпрос: Колко файла може да качим и всички ли се виждат? Снимки, къде се качват в описание или във файл?

Отговор: 1. Колкото максимално е зададено от преподавателя. А максималният брой файлове зависи от настройката на сървъра. Обикновено са до 20 по подразбиране.

2. Където укажете в условието на заданието, т.е. възможно е и на двете места.

Въпрос: При оценяването на работите, като отидем на **„оценка“** – бутонът „записване на промените“ и активираната отметка до него „Уведомяване на студентите“ – означава ли, че всеки път като натисна „записване на промените“ студентът получава известяващ мейл?

Отговор: Да

Въпрос: Всеки път ??

Отговор: Да

Въпрос: Как се ползва бялата дъска във виртуалната класна стая? Мога ли да пиша от моята клавиатура?

Отговор: Предмет на отделен уебинар. Да, можете да пишете, зависи къде искате да пишете.

Въпрос: Всеки ли студент може да трие shared notes??

Отговор: Да

Има import-export

Въпрос: Export to ... какво означава?

Отговор: Добавя се към портфолиото на студента.

Въпрос: Бихме ли могли да бъдем едноврененно в два чата с два различни курса - например, когато сме задали онлайн консултация?

Отговор: Да

Въпрос: Чатът е един за целия курс или може да бъде добавян към отделен урок?

Отговор: Може да се използва и за група

Въпрос: А може ли форумът да се използва за подобна цел?

Отговор: Да, но е различна комуникация - асинхронна

Въпрос: Нали във форума информацията може да се организира по рубрики?

Отговор: Да, може.

Запитване: Бих помолила за уебинар за изготвянето и провеждането на изпити/тестове в платформата.

Въпрос: Възможно ли е преподавател да коригира онлайн текст в заданието, което е изпратено от студента?

Отговор: Не, само студентът може да коригира предадената си работа.

Въпрос: Когато създаваме курс, как студентите се записват в него? Дали това го правим ние или съответния администратор във факултета?

Отговор: В момента във всички автоматични курсове студентите са записани автоматично в СУСИ.

Въпрос: Външен за курса студент/преподавател може ли да влезе в наш курс без наше знание/разрешение?

Отговорено устно в края на уебинара